סונג'ה?
(בקוריאנית) סונג'ה?
הגענו.
- אוסקה 1931 -
אני יודע שזה היה מסע קשה,
אבל נגיע אל אחי בקרוב.
איסאק!
אחי!
יוסב!
איך נהיית גבוה כל כך?
היית ננס כשעזבתי.
גנבת את הסנטימטרים האלה ממני!
התפללתי לזה בכל כוחי.
אחי,
זו אשתי, סונג'ה.
אני מודה, קיונג-הי ואני הופתענו לשמע החדשות.
וכבר בהיריון.
בורכנו.
ככה אנחנו רואים את זה.
איך את מרגישה?
אני חשה הקלה להיות שוב על יבשה,
ואסירת תודה על כך שאתה מקבל אותנו לביתך…
אין צורך. אנחנו משפחה עכשיו.
אבל מוטב שנלך.
אם לא אביא אתכם הביתה במהרה, קיונג-הי תכעס עליי.
לא.
אני אסחוב את זה.
בואו נזוז.
- פוסאן 1989 -
וואו, תראי את המקום הזה!
הנה החשמלית שלנו.
אתה עדיין במפעל?
מוטב לדבר ביפנית בפרהסיה.
(ביפנית) אני מנהל העבודה במפעל הביסקוויטים.
הבוס שלי סומך עליי.
תראה את זה.
הם בונים רכבת תחתית חדשה.
טוקיו חנכה את הקו הראשון שלה לפני כמה שנים,
כך שבאוסקה יהיה הקו השני באסיה כולה.
זה ישנה את הכול.
אבל התחושה היא שאנחנו כבר בעתיד.
תראה את זה!
הייתי רק בת שבע, וכבר יכולתי לשלות חלזונות גדולים מזה.
וזה יקר כל כך!
אבא שלי נהג לבוא לצפות בי צוללת ושולה אותם.
אני אקנה שניים.
לא בשבילי.
מי אמר שאתן לך אחד?
אני אפילו לא רעבה אחרי מזנון ארוחת הבוקר במלון,
אבל כיצד אוכל לסרב לזה?
אני חייבת לאכול את זה.
אימא, אמרתי לך שהמזנון כלול במחיר החדר.
קוראים לזה עלות שקועה.
רק אנשים שגדלו כעשירים חושבים שטויות כאלה.
בוא. נלך לפזר את האפר של דודה שלך.
אימא!
תעמדו בקצב!
תיצמדו אליי!
יוסב,
מה המקום הזה?
זאת אייקאינו,
השכונה שלנו.
תקשיב טוב, איסאק.
יש עדיין מרגלים.
אפילו בכנסייה.
אתה חייב להיות זהיר, אתה מבין?
תראה מה אני עושה, מפחיד אותך בערב הראשון.
אתה לא מסוגל לדמיין כמה איומה הייתה השנה הראשונה שלנו פה.
תסתכל סביבך ותבין למה.
אנשים רעבים, אבל אין עבודה.
הם נואשים.
אתה יודע כמה פעמים פרצו לבית שלנו?
כשאתה פונה למשטרה, הם לא נוקפים אצבע.
לא אכפת להם מקוריאנים.
אבל כשאתה מביא בחשבון את הכול,
אנחנו עדיין בני המזל.
תתחפפו! תסתלקו!
אמרתי לך לא לתת לחזירים להסתובב חופשי!
חרא!
הגענו הביתה.
קיונג-הי!
בעקבות מלחמת סין-יפן הראשונה ומלחמת רוסיה-יפן,
מנצ'וריה ומונגוליה הפכו לעורק החיים של המדינה שלנו…
איסאק!
תראה אותך.
לא השתנית כלל.
לא השתניתי?
אני זקנה עכשיו.
את סונג'ה, הלוא כן?
את ודאי עייפה אחרי המסע הארוך.
איך את מרגישה?
אני בסדר.
אין צורך לדאוג לי.
אבל את רעבה, נכון?
שבי.
היום את רק תאכלי.
הכנתי מעדן מיוחד לכבוד האירוע.
- מבוסס על הספר מאת מין ג'ין לי -
- טוקיו -
באת!
אני רואה את המבט. אני מניח שכבר שמעת?
אני שמח שאתה כאן.
אני אכיר לך את ארוסתי.
תכירי את סולומון, חברי לכיתה בבית הספר הבינלאומי.
אה! ההוא שכבש את אמריקה.
איך טוקיו בעיניך אחרי זמן כה רב?
עיר עם יותר מדי כסף, אבל אין זמן לבזבז אותו.
העיר מספר אחת.
רואה? הוא תמיד הקסים את הבנות.
לכן זאת הייתה תעלומה למה הוא תמיד היה נעול על אותה אחת.
האינטנסיבית ההיא…
האנה. -כן, האנה.
מה עלה בגורלה?
היא נעלמה.
אם היא הטיפוס שלך, אתה יודע איפה למצוא אותן.
קומיקו שוב לבד.
אמרתי לך לא להזמין אותה.
היא רק רוצה את תשומת לבך.
אחותה הגדולה,
בגללה דחינו את מסיבת האירוסין.
הוריה רצו שהיא תתחתן ראשונה, אבל איש לא רצה בה.
אז מה המצב?
אבה-סאן מנדה אותך מכל בנק בטוקיו.
למי אכפת? אני חוזר לניו יורק בכל מקרה.
אתה בטוח?
מה אתה יודע?
לא, זה שום דבר.
אבל טום אנדרוז,
לא הייתי סומך עליו יותר מדי.
הוא עסוק בלכפר על חטאיו שלו.
אי-סדרים פיננסיים, נכסים של לקוחות.
אין מצב. הוא לא טיפוס כזה.
אולי בגלל זה שלחו אותו מניו יורק לטוקיו.
כדי להשתיק את העניין.
לא משנה מה קרה,
הוא לא יכול לספוג פגיעה נוספת בקריירה.
אז אתה חושב שהוא יפטר אותי?
לא היית נוהג כך?
אעשה כמיטב יכולתי כדי להגן על המוניטין שלך.
אבל באמת, אני לא מבין למה עשית דבר כזה.
גם אני לא.
אני צריך לקבל את פניהם של אורחים אחרים, אבל נדבר עוד מעט.
היי,
למה התכוונת קודם
כשאמרת שאני אמור לדעת איפה למצוא את האנה?
איפה לחפש?
בשביל דבר כזה,
אזור יושיווארה,
ליד תחנת אוגויסודאני.
היי.
מה עבר לו בראש?
דבר בשקט.
איך הוא התחתן עם נערה כזאת?
היא עדיין צעירה.
תן לה להתרגל למקום.
היינו מבוגרים יותר כשבאנו? היינו בני אותו הגיל.
והיינו אומללים. אתה לא זוכר?
אני לא מדבר רק על זה.
היא בהיריון מתקדם יותר ממה שחשבתי.
הבחנת בזה, נכון?
ולאיסאק יש נטיות אידיאליסטיות.
נערה כזאת…
ייתכן שהיא תמרנה אותו.
יוסב.
הכנסנו לביתנו מישהי שאנחנו לא מכירים.
זה לא מדאיג אותך?
נראה שאכזבתי אותם.
הם ישנו את דעתם. אל תדאגי.
אבל המקום הזה…
אני מרגישה שהוא לא רוצה אותנו.
גם אני חש בזה.
במשך זמן כה רב
רציתי לעזוב את הבית.
כעת כשעשיתי את זה…
סונג'ה, אני חושש שתפתחי טינה נגדי.
טינה נגדך?
כיצד אוכל לשמור טינה לאיש שהציל אותי?
אני לא רוצה את החוב הזה בינינו.
את לא חייבת לי דבר.
אמרת את זה בעצמך.
האפשרויות שלי היו עגומות.
אבל לא חששת להתמודד איתן.
אתה טועה.
פחדתי מאוד.
את באמת לא קולטת,
הלוא כן?
יש לך כל כך הרבה אומץ לב.
הרבה כל כך שאני יכול לשאוב ממך מנה קטנה של אומץ לעצמי
ועדיין להשאיר לך שפע.
והתינוק הזה…
התינוק שאתן לו את שמי,
הוא יציל אותי.
המוות לא יכול לקבל אותי.
אז לא משנה מה אחי או גיסתי חושבים, הם טועים.
אני הוא זה שלא צריך להיות נטל עלייך.
גם את מתוחה.
ראיתי אותך באותו היום,
רוקד בכיכר.
היית שם?
מאיפה זה בא?
מי יודע.
כשיצאתי מחדר הישיבות,
רציתי שהאדמה תבלע אותי.
אבל כשיצאתי החוצה ושמעתי את המוזיקה…
קשה לתאר את זה.
הרגשתי שאני יכול לעוף.
הייתי על גג העולם.
אבל לא עפת.
אני מניח שכוח המשיכה ניצח.
אולי הייתה סיבה אחרת?
אולי האנה?
הקירות במשרד דקים.
שמעת את הכול?
אני מצטערת.
לא התכוונתי לצותת.
אבל אני חייבת להתוודות,
הסתקרנתי.
היא ודאי חשובה לך מאוד.
היא הייתה פעם,
אבל לא ראיתי אותה זה שנים.
האמת, התחלתי לשכוח אותה.
אבל אז היא התקשרה אחרי כל הזמן הזה.
זה לא היה משפיע עליך כל כך אילו לא היית עדיין מרגיש משהו.
מאז המפגש הראשון שלנו
היא תקועה בלבי.
הייתי בן 14.
היא הייתה הבת של החברה של אבא.
נסיבות מוזרות, אני יודע.
אבל אולי זה היה חלק מהקסם.
ישנם אנשים שיש להם…
את הכוח לכלות אותך.
להאנה היה את הכוח הזה.
למה נפרדתם?
עברתי לגור באמריקה.
זמן קצר לאחר מכן…
היא ברחה מהבית.
תנסה למצוא אותה.
אני לא בטוח שאני רוצה.
אני לא חושב שהיא תאהב את מי שהפכתי להיות.
באאק-סאן, אתה אוהב נשים מורכבות.
כמו בעלת הנכס.
הא? למה העלית את זה?
אף סכום כסף לא היה משכנע אותה למכור.
אתה חושב שזאת הייתה התוכנית שלה מלכתחילה?
איזו תוכנית?
להשפיל אותך.
כשחושבים על זה, זה ברור.
נאומי-סאן, זה באמת מצער
להיוולד כאישה,
במיוחד במדינה הזאת.
להיות נשואה למקום עבודה שאפילו לא רוצה בך…
לזה את קוראת ניצחון?
באאק-סאן, יהיה מעניין
לראות מה צופן לך העתיד.
- כעבור חודש -
אני מצטערת.
שוב ישנתי עד מאוחר.
האימא צריכה לישון כדי שהתינוק יהיה חזק.
תני לי לתלות את הכביסה.
לאט.
אל תתאמצי.
לא שמעתי את איסאק יוצא הבוקר.
הוא מתעורר יותר ויותר מוקדם.
העבודה בכנסייה מתאימה לו.
מה קרה?
כואב לך?
הריח… הוא ירד בכביסה.
חלפו כמה שבועות, והם הסריחו נורא.
לא ידעתי…
זה כל מה שנותר לי.
רק עוד קצת…
הייתי זקוקה לזה לעוד קצת זמן.
הו, סונג'ה.
מתי זה נעלם?
הכאב…
מתי זה מפסיק?
זה לא מפסיק.
אבל תלמדי לחיות עם זה.
תאמיני לי.
בטוחה שזה המקום?
כאן אבא שלך קבור?
מה אתה אומר?
איך אוכל לשכוח איפה אבא שלי קבור?
זה המקום הנכון.
אז העבירו את הקבר שלו כשבנו את מגרש החנייה.
אימא,
הם לבטח עשו את זה בדרך נאותה.
אל תדאגי. נמצא את הקבר.
אני מצטערת.
לא ידוע לי על כך דבר.
תצטרכו לדבר עם בעלי. הוא לא בבית.
כבר דיברנו עם בעלך.
אבל מאחר שאין לו את הכסף,
משפחתו צריכה לשלם את החוב של ה-160 ין.
החותמת הזאת,
היא של בעלך, הלוא כן?
אכן.
אנחנו לא רוצים להכביד עלייך,
תני לנו 20 אם יש לך.
הבוס שלנו
יסתפק בזה השבוע.
ה-160 ין,
זה כל הסכום?
אני אטפל בזה.
כולל הריבית, הסכום כבר כפול.
מתי נלקחה ההלוואה?
לפני חודשיים.
הוא אמר שאחיו התחתן. הוא היה זקוק לכסף.
נשיג את הכסף בתוך כמה שעות.
למי להביא את הכסף? -נראה שאת לא מבינה…
אין צורך בדיבורים מיותרים. לאן להביא את הכסף?
לרציפים,
המשרד מעל לחנות לתיקון רשתות.
אז תביאי 20 ין?
שנגיד לבוס שלנו?
תגיד לו שהוא יקבל את מלוא הסכום.
אבל סונג'ה…
מאיפה השגת שעון כזה?
אימא נתנה לי אותו.
היא נתנה לי אותו למקרה חירום.
קיונג-הי, צריך לסגור את החוב מיד.
יוסב יטפל בזה.
אני בטוחה שהוא ניסה,
אבל התשלומים מכבידים מדי.
ראיתי את זה קורה פעמים רבות.
במולדת חקלאים רבים נאלצו לפנות למלווים בריבית אחרי עונה גרועה
כדי לקנות זרעים או ציוד.
רבים איבדו את בתיהם.
איך הוא יכול היה לעשות את זה?
לפנות לאנשים כאלה.
הייתה לו אפשרות אחרת?
זה החוב שלי.
אני צריכה לשלם אותו.
את יכולה להבטיח לי לפחות שהקבר הועבר בצורה נאותה,
שהוא במקום בטוח?
אני מבינה את דאגתך,
אבל בלי תיק אני פשוט לא יודעת.
בואי נתחיל בכך שנכתוב את הבקשה בשביל הדוח.
שמך?
קים סונג'ה. שמי היפני הוא באנדו נובוקו.
את אחת מאלה.
מתי עברת לשם?
שנת 1931.
אז יש לך אזרחות יפנית?
לא.
אני תושבת קבע. -אבל יש לך דרכון של קוריאה הדרומית.
אנחנו רק רוצים למצוא את הקבר של סבא…
אימא?
אימא,
תירגעי.
הם ימצאו את המקום.
איך אתה יכול לומר את זה?
הרבה כל כך השתנה כאן.
בלתי אפשרי למצוא את החיים,
שלא לדבר על המתים.
תסלחו לי.
בזמן שנברתי בתיקים שלנו מצאתי פתק
שקשור לבקשות לשינוי מקום.
אולי את מכירה את השם
שין בוק-הי?
אתה מכיר את הבחורה הזו?
היא אחותי הגדולה.
אנחנו מחפשים אותה כבר שנים.
היא בת 29 עכשיו.
פעם בשבוע מגיע לכאן מישהו
עם אותו הסיפור.
אני לא משקר.
זה מה שכולם אומרים.
בכל מקרה,
אני מצטער, אבל לא אוכל לעזור.
הרוקי-סאן?
סולומון?
אני כבר באה.
במה מדובר?
מה את רוצה למכור לי היום?
הא? באמת השתניתי עד כדי כך?
אני מניחה שכן.
סונג'ה?
סונג'ה, זו באמת את?
אחותי! זו אני.
בוק-הי, אחותי!
חזרת.
זה בהחלט שעון מצוין.
אבל צר לי לומר
שאין דרישה לדבר כזה בשכונה הזאת.
הגברים הצעירים בימינו מעדיפים שעוני יד.
אני יכול לשלם לך 40.
מצטערת שהטרחתי אותך. יום טוב.
אני רוצה לעזור, במיוחד מאחר שאת בהיריון.
אני מוכן לעלות ל-50,
אם כי לא בטוח שאצליח להחזיר את ההשקעה.
זה שווה לפחות 300.
זה משוויץ.
מייצרים שם את השעונים הטובים ביותר.
את לא בשוויץ, נכון?
אני מבינה.
שלום.
את מפוסאן.
אני מזהה לפי המבטא.
מה ההורים שלך עושים שם?
רק אימא שלי.
היא בעלת אכסניה.
היא ודאי אשת עסקים ממולחת.
בסדר.
מאתיים עשרים וחמישה ין.
שלוש מאות.
זה המחיר שלי.
קיונג-הי, מה קרה?
אנחנו לא יכולות ללכת לשם.
זה לא מכובד.
אבל ההלוואה לא תיסגר עד שנמסור את הכסף הזה.
את לא יכולה לתת את זה ליוסב?
עבודה מלוכלכת כזאת נועדה לגברים, לא לנשים.
את באמת חושבת שהוא ייקח ממני את הכסף?
אני אלך. תחכי לי בבית.
לא, את לא יכולה!
אם לא אלך,
מה יקרה?
את לא מבינה…
לפני שבאתי לכאן,
בחיים לא בישלתי או כיבסתי.
מעולם לא דיברתי עם מישהו שהוריי לא הכירו.
מעולם לא ניהלתי את כספי.
למדתי לעשות את הכול,
וזה היה קשה כל כך, סונג'ה.
אבל אני רואה אותך.
את נמצאת כאן רק כמה שבועות.
אני מרגישה טיפשה.
הבוקר שאלת אותי
מתי הכאב ייעלם.
האמת היא שאני פוחדת כל הזמן כאן.
הפחד הקבוע הזה…
כמה זמן עוד אצטרך לחיות עם זה?
בואי נפחד יחד.
אולי נצא מזה מחוזקות.
את חושבת כך?
כן.
תפנו מקום.
תאכלי.
אחרי שעזבת…
הרגשנו שחור גדול נפער בחיינו.
אימא שלך חשה בזה בכל רמ"ח איבריה…
היה קשה לי ולדונג-הי
לראות אותה במצב הזה.
אז המלחמה פרצה, והמצב נהיה קשה עוד יותר.
היינו נטל על אימא שלך, ידענו את זה.
אבל אפילו אז,
היא סירבה לגרש אותנו.
עד שיום אחד גבר פנה לדונג-הי ואליי…
והבטיח לנו משרות טובות במפעל במנצ'וריה.
שנאנו את המחשבה שנשאיר את אימא שלך לבדה כאן…
אבל כמה זמן היא עוד יכלה להחזיק אותנו?
חוץ מזה, העזיבה שלך
גרמה לנו להבין עד כמה עלובים החיים שלנו כאן.
דונג-הי, במיוחד,
ממש רצתה לראות את העולם.
חזרנו אחרי המלחמה,
וגילינו שאימא שלך מתה.
האמת היא
ששמחתי.
לא רציתי שהיא תראה
עד כמה השתנינו.
על אף שבקושי היה מה לחזור אליו, שמחתי לחזור.
אבל עבור דונג-הי
האושר הזה התפוגג במהרה…
כשהיא הבינה שזה בלתי אפשרי
לחזור להיות שוב הנערה הצעירה
שהיא הייתה פעם.
זוכרת את המקום שבו נהגנו לעשות כביסה?
שם…
מצאתי אותה.
את מבינה שישנם אנשים
שחיים בתוך החלומות שלהם.
הם לא מסוגלים לשרוד בזמנים כאלה.
אתה גר כאן?
נתקלתי בו במקרה.
זה סולומון.
אני מכיר אותו מאז שהיה תינוק.
תקבלו אותו בברכה, בבקשה.
זו נוריקו.
אח שלה, טאקאשי.
מסאקו.
גבר צעיר ונאה.
הוא מתנה בשבילי?
הוא קצת מבוגר בשבילך, לא?
אתה צודק, אבל אני יכולה לחרוג ממנהגי
בשביל בחור כה נאה.
וזה,
זה סאטורו.
הבן של מוזאסו.
אני עדיין מדבר תכופות על אביך.
הוא היה חברי הטוב ביותר והוא הציל את חיי פעם.
אבל זה קרה מזמן.
זה הבית שלי עכשיו.
תן לי את שטר החוב.
אני מסודר. תגיש לאחרים.
אתה האורח שלנו.
תודה.
זה טעים מאוד.
מה יש בזה?
פשוט תאכל.
אילולא בוק-הי…
אבי היה נשאר אחד מרבים שקבורים בקבר לא מסומן.
אני לא יודעת איך אוכל אי פעם לגמול לה על טוב לבה.
היא עשתה את זה בשבילך.
בסופו של דבר,
אני הייתי בת המזל.
אבל…
עמוק בלב, אני מרגישה שזה לא בסדר.
זאת לא בושה לשרוד, אימא.
לפני זמן רב מישהו אמר לי,
על כל צעד קדימה שלך,
אדם אחר נסוג.
לא האמנתי בזה בזמנו.
אבל עכשיו אני תוהה…
אולי הוא צדק.
אני לא יודע מי אמר לך דבר כזה,
אבל זה לא נשמע לי נכון.
היי,
בוא נחזור הביתה.
באמת?
אבל נותרו לנו עוד יומיים.
אני יכולה לחזור.
אני יודעת את זה עכשיו.
כשנעלמת, אבי התאבל עליך,
כך גם אשתך ואחיך.
אני יודע שפגעתי באנשים רבים.
לא התכוונתי לזה.
זה רק מעיד
עד כמה אהוב היית.
זה נכון…
אבל…
ההרוקי שהם אהבו היה אדם אחר.
האדם שאני עכשיו לא יכול היה להתקיים אז.
אולי אין לי הרבה כאן, אבל אני יכול להיות מי שאני.
בבקשה.
אני מצטער.
מה אני עושה?
תמיד ריחמתי עליך.
אתה גדלת
עם הנטל של התקוות ושל החלומות של משפחתך.
זה בטח היה בלתי אפשרי.
אבל מנגד,
לרחם על מישהו שיש לו הרבה כל כך,
מעוררת תחושה שזה לא נכון.
אני רק מקווה ששנינו נוכל להיות מאושרים.
סונג'ה…
עשינו צעד שגוי?
מתוך כבוד, אני יכול לשאול
איך ידעת שהיא תבוא למכור את השעון?
היא התחתנה עם חולם.
גבר חלש ממנה, ועל כך היא תשלם ביוקר.
קח 310 ין על הטרחה.
- למכירה מחברת קורוהאנה -
טום, אני יודע שאתה כועס עליי,
אבל אני חושב שמשהו חשוד קורה עם מאמורו יושי.
אני שומע שהוא מוכר נכסים רבים.
היי, אני שמח שהתקשרת.
התכוונתי לדבר איתך. -למה?
שיפלי'ס מפטרים אותך. בסדר?
הם נתונים בלחץ כבד של "קולטון" ואבה-סאן.
אל תיתן להם לעשות את זה.
תאמין או לא, ניסיתי לעזור לך.
טום, הוויזה שלי בחסות שיפלי'ס.
זה אומר שאני לא יכול לחזור.
אתה צריך לדבר עם עו"ד מיד, בנאדם.
לא יודע אם אפשר לעשות משהו, אבל אפשר לנסות…
אני חייב לענות לשיחה השנייה. אל תנתק.
הלו?
סולומון, אני לא רוצה למות לבד.
אני לא רוצה!
האנה,
מה קרה?
האנה!
אתה חייב לבוא!
תבוא עכשיו…
לפני שיהיה מאוחר מדי.
תרגום: גיא רקוביצקי